IISRAELI MÄED
Tere tulemast saatesarja Iisraeli mäed.
Saatesarjas teeme koos teiega palvereisi Iisraeli mägedele.
Valmistame sarjas ette põhjapoolse kuningriigi Iisraeli
ehk Efraimi naasmist siia maale.
Jumal tahab meid kõiki neisse ettevalmistustesse kaasata.
Alustuseks palume saatesarjas andeks patte,
mis viisid 3000 aasta eest Iisraeli ehk Efraimi pagendamiseni.
See on meil võimalik,
kuna oleme kristlastena Efraimiga samu patte teinud.
Pärast pattude tunnistamist kuulutame Jumala tõotusi
ja palvetame piirkonna taastamise eest.
Eelmises sissejuhatussaates käisime Kabiri mäel,
mis on olnud Iisraeli sissepääsuväravaks.
Seekord külastame Gerisimi mäge, mille jalamil Iisrael kunagi lagunes.
Seal hülgas Efraim Juuda kuningasoo ja sai alguse põhja kuningriik Iisrael.
Sellest, kuidas see juhtus, räägime tee peal.
Kui Jumal oli Iisraeli rahva Egiptusest vabastanud,
oli Ta ise oma rahva kuningas,
aga kui Iisraeli rahvas oli Iisraelimaal ca 400 aastat elanud,
hakkasid nad teiste kombel endale inimest kuningaks nõudma.
Jumal andis neile algul kuningaks Sauli Benjamini soost.
Sauli järel sai kuningaks Juuda hõimu kuulunud Taavet,
kellest sai võrdpilt saabuvast igavesest kuningast.
Taavet vallutas Jeruusalemma ja muutis selle Iisraeli pealinnaks.
Taaveti kuningriigi päris tema poeg Saalomon,
kes ehitas Jeruusalemma templi.
Sõitsime esimese etapi eelmisest veidi erinevat teed
ja saabume Tapuachi ristmikule täna lõuna poolt.
Jätkame tuttavat teed Sekemi ehk Nabluse suunas.
Gerisimi mäge näeb juba ees.
Selle teisel nõlval kasvab mets.
Räägi edasi, Jyrki.
Saalomoni süda jagunes
ja ta hakkas teenima oma naiste ebajumalaid.
Seepärast jagunes hiljem ka hiilgav Iisraeli kuningriik.
Ühtne Iisraeli kuningriik kestis vaid kolme kuninga ajal,
ehk 120 aastat.
See lagunes kaheks
kohe pärast Saalomoni poja Rehabeami kroonimist.
Rahvas palus maksuleevendust,
kuid Rehabeam ei tahtnud kuulata ei neid ega oma isa nõunikke.
Ülbelt vastas ta rahvale oma eakaaslaste nõu järgi.
Mu isa on teie ikke teinud rängaks, aga mina annan teie ikkele veel lisa.
Mu isa karistas teid piitsadega,
aga mina karistan teid okaspiitsadega.” 1Ku 12:14
Maksude tõstmine antud oludes oli iisraellastele liiast.
Nad pöörasid Rehabeamile selja ja loobusid Taaveti soo valitsusest.
Peagi tapsid nad Rehabeami saadetud maksuametniku.
Jõuame taas Nabluse piirile.
Eelmine kord pöörasime siit paremale, kuid täna vasakule,
ja tõuseme sealt Gerisimi mäele.
Räägi edasi, Jyrki.
Saalomoni poega Rehabeami
järgisid 12st Iisraeli hõimust vaid Juuda ja Benjamin.
Rehabeami juhitud lõunapoolset kuningriiki hakati kutsuma Juudaks,
ning nende järglasi hiljem juutideks.
Juuda valitsuse alt irdunud kümme hõimu lõid oma riigi,
mis võttis nimeks Iisrael. Piibel nimetab seda ka Efraimiks.
Nad hülgasid Taaveti soo kuningavõimu
ja peagi ka Jumala.
200 hiljem sattus Efraim pagulusse Eufrati taha, kust see kadus.
Gerisimi mäel asub Piiblist tuttav samaarlaste küla.
See on täna ainus omataoline Samaarias.
Sõidame sellest läbi vaateplatsile Gerisimi mäe tippu.
All näeb Nablust, kus elab ligi 160 000 elanikku.
See on Palestiina omavalitsuse halduse all.
Veidi teed saab veel autoga edasi sõita.
Siin oli möödunud talvel palju lund ja see ei sulanud mitu päeva.
Siin näeb endiselt lume all murdunud oksi.
Jõudsime pärale. Räägi, Jyrki, veidi sellst kohast.
Gerisimi mäel loeti Joosua ajal Moosese õnnistussõnu
ja taamal nähtaval Eebali mäel loeti needusi.
Tasandiku taga on Kabiri mägi, kus käisime eelmine kord.
Mägede vahel asub Nabluse linn ehk algselt Neapolis.
Roomlased ehitasid selle hävinud Sekemi kõrvale ca 70. a AD.
Mäejalamil asuvad varemed on just Piibli Sekem,
kuhu saabusid kunagi nii Jaakob kui Aabraham.
Just siin lubas Jumal selle maa esimest korda Aabrahamile
ja tema järglastele.
Seekord tulime siia palvetama just seepärast,
et all nähtud Sekemis lagunes Saalomoni järel Iisraeli kuningriik.
Kuigi Jeruusalemm oli tollal pealinn, kogunes kogu Iisrael siia
Saalomoni poega Rehabeami kuningaks kroonima.
Kroonimine lõppes halvasti ja kuningriik jagunes kaheks.
Iisraeli kuningriik on olnud jagunenud 3000 aastat,
kuid meie päevil on Jumal seda taas ühendamas.
Juuda ehk juudid on juba naasnud Iisraelimaale.
Ka põhjapoolse kuningriigi Iisraeli naasmise aeg on lähedal
ja Jumal on õhutanud eemaldama kive selle naasmise teelt.
Issand ütleb: Sillutage, sillutage, tehke tee valmis,
koristage takistused mu rahva teelt!” Js 57:14
Komistuskivid on patud, mistõttu Jumal kunagi
Iisraeli kuningriigi ehk Efraimi siit pagendas.
Komistuskivid kaotatakse tunnistades ja paludes andeks patte,
mis on komistama pannud.
Efraimi teelt eemaldatavad kivid on ilmselt üsna suured,
sest Jumal on korraldanud nii, et võime teleri vahendusel
suure rahvahulgaga need kivid palves eemaldada.
Paljudele palvetajatele rääkis Jumal eelmise saate järel
Hoosea 14. peatükist, mille ääres olemegi.
"Pöördu, Iisrael, Issanda, oma Jumala juurde,
sest sa oled komistanud omaenese süü läbi!
Võtke enestega kaasa sõnad ja pöörduge Issanda poole,
öelge temale:
'Anna andeks kõik süü, võta meid armulikult vastu,
me toome oma huulte vilja!'" Hs 14:2-3
Põhja kuningriigi Iisraeli eksistents algab hülgamisega.
Siin tegi Iisrael ehk Efraim hülgamisotsuse,
mis on kehtinud tänini.
Vaatame täpsemalt, kuidas see juhtus.
Kuningas Saalomoni ajal olid iisraellased maksnud aastaid
templi ja ehitustööde jaoks kõrgeid makse.
Nad palusid Saalomoni pojalt Rehabeamilt
ehituse lõppemise tõttu maksukoormale leevendust.
Rehabeam ei kuulanud neid ja rahvas pettus tõsiselt.
Iisraellased vastasid nii:
"Kui kogu Iisrael nägi, et kuningas ei võtnud neid kuulda,
siis vastas rahvas kuningale, öeldes nõnda:
'Mis osa on meil Taavetis? Ei ole meil pärisosa Iisai pojas.
Oma telkidesse, Iisrael! Karjata nüüd omaenese sugu, Taavet!'
Ja Iisrael läks oma telkidesse.
Siis Rehabeam valitses nende Iisraeli laste üle,
kes elasid Juuda linnades." 1Ku 12:16-17
Iisraeli kümme põhjapoolset hõimu
ei põlanud üksnes Rehabeami ülbet käitumist
ja ilmset võimu väärkasutust.
Pettumus tema käitumises sundis Iisraeli teda täiesti hülgama
ja mitte üksnes teda, vaid kogu tema valitsevat sugu.
Iisraeli rahvas ütles: "Mis osa on meil Taavetis?
Ei ole meil pärisosa Iisai pojas."
Rehabeami hüljates hülgasid nad kogu Taaveti kuningasoo,
kust pidi tulema lubatud Messias.
Nad hülgasid oma osa Jeesusest.
Kui Jeesus saabus, polnud Efraim Teda vastu võtmas.
Iisraellased ei pööranud selga üksnes inimesele, vaid Jumalale.
Meil on kerge näha,
et Efraim tegi Juuda hülgamisega suure vea.
Sama valiku leiame palju lähemaltki.
Pettumus- ja hülgamiskogemustele hülgamisega reageerimine
on olnud inimeste seas nii tavaline, et kristlaskond hakkas õpetama,
nagu käituks samuti ka Jumal.
Hämmastavalt pärines esimene seda õpetanud kirikuisa just siit.
Nabluses sündis ca 100. a AD asendusteoloogia isa märter Justinus.
Ta väitis, et Jumal on juudid hüljanud
ning valinud oma rahvaks ja uueks Iisraeliks kristlased.
Sellest sündis ca 2000 aastat kristlaskonda valitsenud mõtteviis.
Asendusteoloogia järgi kuuluvad kõik Jumala tõotused
kristlikule kirikule ja juutidele kuuluvad vaid needused.
1776. a Soome piiblitõlke sissejuhatuses näeb seda selgelt.
Näiteks seisab Jesaja 65. ptk sissejuhatuses:
"Ennustatakse paganate pöördumist
ja juutide hülgamist nende kurjuse pärast."
Piiblis aga ütleb Jumal:
"Kui peaks saama mõõta taevast ülal ja uurida maa aluseid all,
siis hülgaksin ka mina kogu Iisraeli soo kõige selle pärast,
mis nad on teinud, ütleb Issand." Jr 31:37
Asendusteoloogia valitseb endiselt suurt osa kristlaskonnast.
Parem vaste sellele oleks hülgamisteoloogia.
See on muutnud Jumala inimese sarnaseks hülgajaks
ja õigustanud juutide hülgamist.
Kristlaskond hülgas Efraimi kombel juudid.
Temagi kuulutas, et me ei vaja enam Juuda hõimu.
Kristlaskond unustas, et juudid on endiselt Jeesuse sugulased
ja Talle kallid, ja ka Jeesuse teine tulemine eeldab,
et Juuda elab omal maal.
Palume koos andeks, et oleme Efraimi kombel
kristlaskonnana Juuda hüljanud ja Jumalagi hülgajaks muutnud.
Isa, tuleme koos Sinu ette.
Aita meil Püha Vaimu kaudu Sinu tahte järgi palvetada.
Anna meile selge patutunnetus ja arm meeleparanduseks
ning usaldus Sinu Poja Jeesuse vere väesse,
kellest piisab kõigi pattude lepituseks
ja nii meie kui selle maa puhtaks pesemiseks.
Tuleme Sinu ette, Isa, lootes Sinu suurele armule.
Isa, palume andeks Efraimi ja kristlaskonna eest,
et oleme juudid hüljanud.
Anna andeks, et olen uskunud, nagu võiksid Sa omad hüljata.
Kristlaskonnana palume andeks mõtlemist, et käitud nagu meie
ja rikud oma lubadusi.
Anna andeks, et oma truudusetuse tõttu
oleme uskunud, et Sinagi ei pea oma lubadusi.
Anna andeks, et me pole Sinu Sõna selles asjas tõsiselt võtnud.
Isa, oled tahtnud õnnistada meid Juuda soo kaudu
ja andnud meile sellest soost Päästja Jeesuse.
Palun andeks, Isa, enda, oma vaimsete vanemate
ja Efraimi eest, kus oleme solvunud juutide ja nende käitumise pärast,
ning hüljanud seetõttu nemad kui ka õnnistuse,
mille nende kaudu andsid.
Andesta, Isa, et oleme hüljanud Sulle armsa,
ja kurvastanud Sinu südant.
Tihti näib,
et Jumal peidab õnnistuse rasketesse suhetesse.
Näiteks juudid pole vabanenud oma ülbusest pärast Rehabeamigi.
Ometi otsustas Jumal õnnistada maailma nende kaudu.
Õnnistuse vastuvõtmine Jumala valitud teed mööda
nõuab tihti alandumist.
Kui otsustame Efraimi kombel solvuda mõne Jumala esindaja suhtes,
olgu see kogudus, pastor või usklik ning reageerime hülgamisega,
oleme Efraimi kombel ohus ja võime eemalduda ka Jumalast.
Pettumusest johtuvas inimeste hülgamises
on tegelikult asi uhkuses ja andestamatuses.
Andestamatus aga tähendab Jumala
ja Tema poolt Jeesuses pakutava andestuse hülgamist.
Seepärast see nii ohtlik ongi.
Jeesus ütles:
"Sest kui te annate inimestele andeks nende eksimused,
siis annab ka teie taevane Isa teile andeks,
kui te aga ei anna inimestele andeks,
siis ei anna ka teie Isa teie eksimusi andeks." Mt 6:14-15
Palume andeks hülgamise taustal olevat uhkust
ja seda, et oma andestamatusega oleme Jumala vastu pöördunud.
Isa, palun andeks enda ja Efraimi eest,
et hüljates inimesed, kelles olen pettunud,
olen samas hüljanud ka Sinu andestuse nende suhtes.
Anna andeks, et olen olnud valmis hülgama Sind oma solvumise tõttu.
Isa, anna andeks mu andestamatus. Tervenda mu süda nii,
et see annab andeks ja võib vastu võtta ka Sinu andestust.
Isa, anna andeks, kus olen juhid nende vigade tõttu hüljanud.
Anna andeks, kui olen mõelnud, et Jumal on teinud vea
ja andnud halvad juhid. Anna andeks,
kui olen oma uhkuse tõttu hüljata otsustanud.
Isa, palun andeks enda ja Efraimi eest,
kui olen hüljanud Sinugi, pettudes Sinu riigi esindajais.
Jumal oli varemalt rääkinud, et jagab Iisraeli kuningriigi halduse
Saalomoni ebajumalateenistuse tõttu
ning viib kümme hõimu ära Taaveti soo valitsuse alt.
Efraimi hülgamisotsuse tõttu jagunes Jumala rahvas ka vaimselt.
Pettumusest johtuvate hülgamiste tõttu
on Jumala rahvas seejärel lugematul korral jagunenud.
Palume andeks, kus oleme oma valikute tõttu osalenud
või kaasa aidanud Jumala osaduse lõhkumisele.
Ühine palvetega siis, kui need sind puudutavad.
Isa, Sina näed olukordi, kus olen pettunud mõnes juhis,
kes on esindanud Sinu riiki.
Palun andeks enda ja Efraimi eest,
kus olen solvumise tõttu hääletanud jalgadega,
ja taandunud oma valdusse või hakanud oma riiki ehitama.
Isa, palun andeks enda ja Efraimi eest,
kus ma pole teiste vigade suhtes armuline olnud,
olen nad hüljanud ja otsustanud armastamise asemel ennast kaitsta.
Anna andeks, kus olen hüljanud Sinu rahvas oma solvumise tõttu.
Iisraeli kuningriigi jagunemine
polnud üksnes poliitiline ja halduskonflikt.
See oli ka perekonnatragöödia,
kus lagunes Jaakobi ehk Iisraeli pere.
Efraim katkestas sidemed vendade ja isakoduga
väga kaugeleulatuvate tagajärgedega.
Jaakobi pere lagunes,
kui Efraim vastas pettumusele hülgamisega.
Sellega pole vaja 3000 aasta taha minna,
sest paljudel on sama kogemus ka oma peres.
Palume nüüd andeks peredes toimunud hülgamisotsuseid.
Ühinege nendega südames, kui need teid puudutavad.
Kallis Isa, lase mul selgelt näha,
kus olen Efraimi kombel oma peret lõhkunud.
Anna armu näha mu valikuid nii nagu Sina neid näed.
Isa, anna andeks, et olen reageerinud pereliikmetele seljapööramise
ja lahkumisega, kui nende käitumine mulle haiget on teinud.
Anna andeks need korrad,
kui olen andestamise asemel oma pereliikmeid süüdistanud.
Isa, palun andeks enda ja Efraimi eest,
kui olen pettumuste tõttu ühel või teisel viisil pere hüljanud
või oma pereringist taandunud.
Anna andeks, kus minu käitumine on lõhkunud pere osadust.
Anna andeks, Isa,
kus olen pettumuste tõttu oma kaasat hülgavalt kohelnud.
Anna andeks, kui olen pettumuste tõttu
käitunud hülgavalt ka oma laste suhtes.
Isa, anna andeks,
kus olen käitunud hülgavalt oma vendade-õdede suhtes.
Kui ise Efraimi hülgamisotsuse äärde jõudsime, märkasime peagi,
et teeme omagi eludes aeg-ajalt selliseid valikuid.
Need on tihti nii automaatsed, et ei pane tähelegi.
Eriti raske võib olla tunnistada põlvkondadevanuseid mõttemalle,
mida olema harjunud normaalseks ja õigustatuks pidama.
Hoiame distantsi, lahkume, lakkame rääkimast
või oleme külmad ja kalgid.
Paljud meist, eriti Soomes, on kasvanud hülgamiskultuuris,
kus tülisid pole lahendatud ja hülgamist peetakse normaalseks.
Jumal andis oma Poja Jeesuse
ohvriks meie ja teiste vale käitumise eest.
Selles lepitusveres saame andeks ja võime teistelegi andeks anda.
Pettumusele ei pea enam hülgamisega reageerima,
vaid andeksandmisega.
Palume enda ja Efraimi eest andeks seda hülgamiskultuuri.
Tule, Püha Vaim, ja valgusta mu sisemust.
Näita, kus olen pettumuste tõttu ise hülgavalt käitunud.
Näita mulle olukordi, kus olen kedagi hüljanud,
ja näita inimesi, keda olen hüljanud,
nagu Efraim hülgas Juuda.
Isa, palun andeks enda ja Efraimi eest,
et olen hüljates tõrjunud inimesi,
kes Sinu tahte järgi peavad minuga elama.
Ma pole reageerinud nende vigadele andestamise ja õnnistamisega,
vaid nende hülgamisega.
Isa, andesta mu usaldamatus, et Sina oled mu kaitse,
vaid olen ehitanud enda paksu kaitsemüüri.
Andesta, et olen pettudes endasse tõmbunud
ja hüljanud seejärel teised.
Isa, palun andeks enda ja Efraimi eest,
et ma pole Sinult abi otsinud, kui mind on solvatud,
vaid olen lasknud solvatud tunnetel oma käitumist ja kõnet mõjutada.
Andesta kõik kurjale kurjaga vastamine.
Isa, palun andeks enda ja Efraimi eest,
kus olen Efraimi moodi hüljanud need, kelles olen pettunud.
Annan andeks, et nad pole kuulnud minu vajadusi
ega mind tõsiselt võtnud.
Võta mu südamest kõik kibedus ja vimm,
mida olen nende suhtes mõlgutanud.
Jeesuse vere tõttu kuulutan kõik need patud andestatuks.
Piibel ütleb, et kui oma patud tunnistame,
on tema ustav ja õige, nõnda et ta annab andeks meie patud
ja puhastab meid kogu ülekohtust. - 1Jh 1:9
Nii on sullegi andestatud patud, mille üles tunnistasid
ja Jumal puhastab sind kõigest ülekohtust.
Täname veel üheskoos.
Aitäh, Iisraeli Jumal, et Jeesuse veres
oled lepitanud kõik need hülgamispatud,
nii meie kui Efraimi omad.
Aitäh, Juuda lõvi,
et nõustusid ristil oma hülgajate eest surema.
Aitäh Jeesuse risti ja vere väe eest,
mis eemaldab hülgamiskivi ka Efraimi naasmise teelt.
Järgmisel korral külastame Peetelit.
Jäägem osadusse ja laskem Jumalal oma südameid uurida!
Valmistuge juba kodus palves järgmiseks reisiks,
kus jõuame ebajumalateenistuse kivi äärde.
Palvereisidel võid osaleda neid ka rahaliselt toetades.
Kui soovid osaleda oma panusega,
võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri